《隆中半榻图成感述 其六》
明代·游朴

半榻山中閟白云，孤儿何处仰遗芬。蜀西几堕啼鹃泪，冀北空随市骏群。

明志未能光往烈，鞠躬无术愧前闻。尘途扰扰成何事，日把生绡对落曛。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。